‘Recuperem l’esperit de l’1-O’, per Rai López – Marfanta
El govern que tenim a Catalunya, encara és fruit del 21-D, unes eleccions que mai s’hagueren hagut de celebrar, amb una campanya marcada pel 155 i per la repressió més gran que hem viscut des de l’inici de la democràcia. Han estat dos anys molt difícils: presó, exili, divisions, baralles, retrets… Això ha provocat que un sector de l’independentisme perdi la il•lusió amb la que vam organitzar el referèndum entre tots, colze a colze, junts, un poble unit per un objectiu comú.
Hem de recuperar aquest esperit, sigui com sigui, costi el que costi, deixar de banda els retrets i buscar culpables per uns fets que van passar i no podem canviar. Es van fer coses bé i coses malament, però no és pot canviar el passat. Per això hem de mirar cap al futur.
Hem tingut més de dos anys per reordenar els espais i tenir clar cap on anem, els objectius pels quals treballa cada espai polític. Partits, entitats, col•lectius…Tothom qui vulgui la INDEPENDÈNCIA DE CATALUNYA, estem al mateix vaixell, hem de remar junts.
L’única opció per fer efectiu el mandat de l’1-O és demostrar que som el 50%+1 a les properes eleccions al Parlament, i per això és obligació de tots els que estem actius pel nostre objectiu fer recuperar la il•lusió a la gent que està a casa desconnectada de l’actualitat.
No només els poders polítics han de fer la seva feina, nosaltres també, és responsabilitat de tots ajudar a que cap independentista es quedi a casa, fer-los recuperar la il•lusió, cadascú amb el seu discurs, cadascú amb la seva opinió, pero hem de mobilitzar a tothom.
Queden pocs mesos i tenim molta feina a fer, seran unes eleccions que marcaran un abans i un després a les nostres vides, el poble decidirà si vol seguir endavant fins la República Catalana o vol acabar amb el procés fins d’aquí a molts anys.
Hem d’exigir als partits independentistes un full de ruta clar i concís, que diguin si aixecaran la DUI si hi ha una majoria que ho fa possible o treballaran per tenir més drets com a autonomia, hem d’exigir les coses molt clares i que el poble decideixi què vol.
Si un 50%+1 decideix que vol la via unilateral, amics i amigues, això no ho atura ningú, serem República molt abans del que pensem. En canvi, si decideixen la via de l’autonomisme i dels pactes de futur amb Espanya, s’ha de respectar, però tardarem molts anys a parlar de DUI.
Si us plau, demano a tothom uns minuts de reflexió, deixem els retrets de banda i remem tots junts per recuperar l’esperit que va portar tot un poble a plantar-se davant d’un estat i dir fort i clar: VOLEM QUE CATALUNYA ESDEVINGUI UN ESTAT INDEPENDENT EN FORMA DE REPÚBLICA.
*RAI LÓPEZ CALVET és activista.
Tags: CatalunyaOpinióPolíticaRai López
La Generalitat adaptarà la passarel·la de l'eix de l'Ebre: oblida el soterrament de la C-12?
La CUP acusa el govern de Tortosa de mentir al ple sobre l'educadora ambiental
Gandesa acollirà l'exposició itinerant de l'Any Joan Perucho
Una exposició celebra el centenari del periodista i artista tortosí Tomàs Forteza